કુમાના મુવાડા
કુમાના મુવાડા ભારત દેશના પશ્ચિમ ભાગમાં આવેલા ગુજરાત રાજ્યના મધ્યપૂર્વ ભાગમાં આવેલા દાહોદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ફતેપુરા તાલુકામાં આવેલું એક ગામ છે. કુમાના મુવાડા ગામના લોકોનો મુખ્ય વ્યવસાય ખેતી, શિક્ષણ, પશુપાલન છે. મોટાભાગે લોકો સરકારી તથા ખાનગી નોકરી સાથે જોડાયા છે. કુમાના મુવાડા ગામના લોકો વ્યવસાય અર્થે દાહોદ અને વડોદરા ખાતે વસેલા છે. આ ગામમાં મુખ્યત્વે મકાઈ, ઘઉં, ડાંગર, મગ, અડદ, અન્ય કઠોળ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા (ધોરણ ૧ થી ૫), શ્રી ઉત્તર બુનિયાદી આશ્રમશાળા (ધોરણ ૯ થી ૧૨), પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામમાં પટેલ ફળિયું, ડામોર ફળિયું તથા ચંદાણા ફળિયું એમ ત્રણ ફળિયાઓ આવેલા છે.

ફતેપુરા તાલુકો